Diari Oficial de la Generalitat Valenciana


Sumari del DOGV 5015, del 27-05-2005 (2005/5167)

Informació pública de l'alternativa tècnica d'un programa per al desenvolupament de l'actuació integrada de la unitat d'execució Valls 2 del Pla General d'Ordenació Urbana de Xàbia.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5015

Data del DOGV
:   27-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5167


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de l'alternativa tècnica d'un programa per al desenvolupament de l'actuació integrada de la unitat d'execució Valls 2 del Pla General d'Ordenació Urbana de Xàbia. [2005/F5167]
  
Jo, Antonio Jiménez Clar, notari del Col·legi de València, districte de Dénia, amb residència a Xàbia, done fe:
  
Que la mercantil Urbatecnic, SA, domiciliada a Xàbia (Alacant), carrer del Crist del Mar, número 28, amb CIF núm. A-03283546, m'ha requerit per a la protocol·lització de l'alternativa tècnica d'un programa per al desenvolupament de l'actuació integrada de la unitat d'execució Valls 2 del Pla General d'Ordenació Urbana de Xàbia, d'acord amb el procediment de l'article 48 de la Llei 6/1994, de la Generalitat Valenciana, de 15 de novembre, que consta dels documents següents:
  
- Programa d'actuació integrada.
  
- Avantprojecte d'urbanització.
  
I per mitjà d'este edicte es fa constar:
  
1. Objecte i característiques essencials del programa d'actuació integrada:
  
Programa que té per objecte el desenvolupament de la unitat d'execució Valls 2, recollida en el Pla General d'Ordenació Urbana de Xàbia, per instrucció dels Servicis Tècnics Municipals de l'Ajuntament de Xàbia es redelimita als efectes de complir les condicions de connexió i integració d'acord amb l'article 119 del Reglament de Planejament de la Comunitat Valenciana, Decret 201/1998, a fi d'aconseguir el que s'expressa en l'article 29.2 de la Llei Reguladora de l'Activitat Urbanística.
  
2. La notaria on es troba depositada la documentació està situada a Xàbia, carrer de l'Historiador Chabàs, 1, 1r. S'advertix que dins del termini de 20 dies, comptats des de la publicació de l'últim anunci, qualsevol persona podrà comparéixer a la dita notaria per a obtindre còpia de l'acta o l'exhibició d'esta.
  
3. Es procedirà a publicar en el periòdic La Verdad i en el Diari Oficial de la Generalitat Valenciana els anuncis a què es referix l'article 46 de la Llei Reguladora de l'Activitat Urbanística.
  
4. La possibilitat de consultar a la notaria i a l'Ajuntament de Xàbia la documentació depositada, i la de presentar davant d'este últim, per a la incorporació a aquelles, tant al·legacions, alternatives tècniques que pretenguen competir amb la que s'exposa al públic, així com proposicions juridicoeconòmiques per a l'execució d'estes, durant el termini de 20 dies comptats a partir de l'última publicació.
  
I perquè tinga els efectes oportuns, la lliure a Xàbia en la data de l'encapçalament.